**2022. április 22. Föld Napja - Zöldnek lenni jó!**

**Öltözz zöldbe vagy öltöztesd zöldbe környezeted!**

Hagyományainkhoz híven, de rendhagyó módon szeretnénk az idei évben a Pécsi Tudományegyetem és Pécs város polgáraival együtt ünnepelni a Föld Napját. A világ mára eljutott arra a pontra, hogy nem csak ünnepelni kell, hanem tenni is azért, hogy megóvjuk a levegőt, a vizeket, a növényeket, madarakat, állatokat.

A Föld napja mára a legnagyobb önszerveződő környezeti megmozdulássá vált Magyarországon. Cselekvő ünnep, amely mindannyiunk jövőjéről szól.

Mit tehetsz Te? Sokat. **Zöldítsd környezetedet, ültess fát, virágot, fűszernövényt, termelj haszonnövényeket, csatlakozz a Föld fenntarthatóságáért működő közösségek valamelyikéhez, óvd a levegőt, a vizeket, a növényeket, madarakat, állatokat, vagy öltözz Te magad is zöldbe ezen az ünnepen**!

**Játssz velünk PTE nyereményekért!**

Nincs más dolgod, csak kiválasztani egyet vagy akár többet is az alábbi három témakörből, és **2022. április 22–29. között** beküldeni nekünk **kategóriánként maximum 3 fotót** a **zoldegyetem@pte.hu** e-mail címre arról, hogy te milyen zöldítéssel ünnepelsz ezen a csodálatos napon.

**Kategóriák és díjazás (első 3 helyezett):**

* **Öltözz zöldbe! – A legvidámabb, legkreatívabb ruházat**
* **Legszínesebb balkon és/vagy virágoskert**
* **Legpompásabb zöldség- és/vagy fűszerkert**

A nyerteseket e-mailben értesítjük! **Zöldítésre fel!**

[***zoldegyetem.pte.hu***](http://zoldegyetem.pte.hu)